# data[].attributes.body
Arne je majhen črn pes, pasme labradorec. Domovina labradorcev je polotok Labrador. Arne se odloči, da preko Atlantskega oceana odide na polotok Labrador, kjer bo poiskal svojega pradedka. Odpravi se na pot, a pride le do bližnjega travnika, žabje mlake in potoka. Sreča veliko prijateljev in vsi mu ponudijo nasvet, kako priti do Atlantskega oceana. Ko že misli, da mu je uspelo, se zvečer vrne domov, kjer je utrujen zaspi pred svojo pasjo uto.

Marinka Rajterič

# data[].attributes.body
knjigo sem si izbrala za bralno značko, zato jo berem.vsebina knjige mi je zelo všeč, ker pripoveduje o čarovniji in zmajčku :3

Julijana Galin

# data[].attributes.body
Končno imam čas za branje. Berem tretjo knjigo Hararija - 21 nasvetov za 21. stoletje. Avtor - izraelski zgodovinar ali mislec, je najprej napisal Sapiens - Kratka zgodovina človeštva, potem Homo deus - Kratka zgodovina prihodnosti. Je treba brati knjige po vrsti.
Pomaga ti izoblikovati pogled na celotno dogajanje po svetu,
pogled od zunaj, neobremenjeno na vero in politiko. Razgledano branje, da si izoblikuješ misli in postaneš
toleranten do trenutnih dogodkov itd .. Skratka, super za možgane, težava je le, da če berem knjigo zvečer v postelji, prav hitro zaspim, pa je potem potrebno ponavljati strani, ker mi jih je škoda spustiti.
Ker pa sem v tem čudovitem vremenu omejen z nesmiselno
svobodo gibanja in v raziskovanju narave, uživam v Jezdecu. To pa je risoroman po noveli Teodorja Storman. Jezdec je obvezno čtivo za nemške otroke. Ja, zdaj ko sem to napisal, pa ni več zanimiv za otroke. Bo pa za odrasle otroke.
Lp Simeon

# data[].attributes.body
Knjiga mi je všeč, zato ker se veliko dogaja in v njej nastopa veliko magičnih živali. Živali imam zelo rada. Uživam v branju, zato sem vesela, da je veliko delov.

Katja Perne

# data[].attributes.body
Naša 7-letnica zelo rada bere Groznega Gašperja (bere tekoče in zelo zavzeto), mlajši 3-letnici pa berem sicer mojo najljubšo pravljico Moj dežnik je lahko balon. Zadnje dni želi poslušati samo to.
Sama sem se lotila dolgo želenega branja opusa Tadeja Goloba.

# data[].attributes.body
Danska psihoterapevtka in ameriška kolumnistka v knjigi ugotavljata, da uspešna vzgoja temelji na danskem principu. Ta pa pravi, da srečni otroci odrastejo v srečne odrasle, ki vzgojijo srečne otroke.... in tako iz roda v rod. Na Danskem se namreč ne posvečajo izključno izobraževanju, temveč otroku v celoti. Starši in učitelji se ukvarjajo s socializacijo, samostojnostjo, medsebojno povezanostjo, samospoštovanjem in demokracijo.
Skratka, vse deluje po zdravi kmečki pameti. Ni helikopterskih staršev, ki otroke omejujejo, ampak jim pustijo, da padejo in jim pokažejo, kako naj vstanejo. Podpora je ključna, ne pa delanje namesto otrok.

Barbara Spruk Golob

# data[].attributes.body
Šesti del smo si uspeli izposoditi iz knjižnice, preden se je zaprla.
A, ker smo knjigo dobesedno "požrli" smo si sedmo (zgoraj navedeno) knjigo izposodili od prijateljev.

Uživam v branju :)

Filip Maležič

# data[].attributes.body
Po dolgem času sem svojima otrokoma (6 in 7 let) spet prebrala Muco Copatarico, ki sem jo pred časom znala na pamet. Ja, celo pravljico. :)
Brala sem jima jo vsak večer pred spanjem (ko sta bila stara 3 in 4 leta) in se jo tako naučila na pamet. Sem se nekaterih stavkov še spomnila iz glave ...

# data[].attributes.headline
Učenci in učenke, učitelji in učiteljice.

# data[].attributes.subject
Učenci in učenke, učitelji in učiteljice.

# data[].attributes.body
Kljub neugodnim razmeram, v katerih smo se znašli, smo vseeno našli mnogo načinov, kako priti do knjig in uživati v branju.
Mnogo je portalov, ki ponujajo dostop do knjig na daljavo. Na šolski spletni strani pod zavihkom Knjižnica je zbranih mnogo idej.
Sem pa prepričana, da imate zagotovo vsaj kakšno knjigo v fizični obliki tudi doma v vaši domači knjižnici.
Zato predlagam, da na tole oglasno desko napišete, kaj trenutno berete - mlajši seveda lahko poveste, kaj vam berejo starši. Lahko napišete tudi, katero knjigo predlagate drugim v branje. Mogoče kdo napiše, če bere e-knjige in kako dostopa do njih. Lahko predlagate tudi kakšne revije. Skratka, karkoli, s čimer se da uživati v branju.
Se beremo. :)
Tadeja Česen Šink, knjižničarka